Komisijos sprendimas
2004 m. vasario 18 d.
nustatantis Reglamento (EB) Nr. 2182/2002 13 ir 14 straipsniuose nurodytų priemonių finansavimo iš Bendrijos tabako fondo preliminarų paskirstymą valstybėms narėms 2004 metams
(pranešta dokumentu Nr. C(2004) 493)
(2004/148/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. birželio 30 d. Tarybos reglamentą (EEB) Nr. 2075/92 dėl bendro žaliavinio tabako rinkos organizavimo [1], ypač į jo 14a straipsnį,
kadangi:
(1) 2002 m. gruodžio 6 d. Komisijos reglamento (EB) Nr. 2182/2002, nustatančio išsamias Tarybos reglamento (EEB) Nr. 2075/92 taikymo taisykles Bendrijos tabako fondui [2], 13 ir 14 straipsniai nustato priemones, kurios skatina keisti tabako produkciją. Minėtos priemonės turi būti finansuojamos iš Reglamento (EEB) Nr. 2075/92 13 straipsniu sukurto Bendrijos tabako fondo.
(2) 2004 m. Bendrijos tabako fondui skirta 28,8 mln. eurų bendra suma, kurios 50 % turėtų būti naudojama specifinėms priemonėms, kuriomis padedama tabako gamintojams pereiti prie kitos produkcijos arba darbo vietas kuriančios kitos ekonomikos veiklos, finansuoti, ir susijusiems tyrimams finansuoti.
(3) Todėl būtina nustatyti preliminarų turimų lėšų paskirstymą susijusioms valstybėms narėms laikantis Reglamento (EB) Nr. 2182/2002 17 straipsnio 2 dalies.
(4) Šiame sprendime numatytos priemonės atitinka Tabako vadybos komiteto nuomonę,
PRIĖMĖ ŠĮ SPRENDIMĄ:
1 straipsnis
Reglamento (EB) Nr. 2182/2002 13 ir 14 straipsniuose nurodytų priemonių finansavimo iš Bendrijos tabako fondo preliminarus paskirstymas valstybėms narėms 2004 metams pateikiamas priede.
2 straipsnis
Šis sprendimas skirtas valstybėms narėms.
Priimta Briuselyje 2004 m. vasario 18 d.